text: फिल्ममेकर और डायरेक्टर करण जौहर छोटे परदे पर पॉपुलर चैट शो ‘कॉफी विद करण’ के छठे सीजन से वापसी करने जा रहे हैं। पिछले कुछ वक्त से शो की लिस्ट को लेकर चर्चा हो रही है। ताजा मीडिया रिपोर्ट्स की मानें तो नए सीजन के पहले एपिसोड के मेहमान ‘धड़क’ स्टार्स जाह्नवी कपूर और ईशान खट्टर होंगे। हालांकि पहले ऐसा दावा किया जा रहा था कि बॉलीवुड के चहेते कपल अनुष्का शर्मा और विराट कोहली शो के पहले एपिसोड में नजर आएंगे।